b'\n_START_ARTICLE_\nOtseliin Vladimir Putiniga\n_START_SECTION_\nSaate formaat\n_START_PARAGRAPH_\nSaade saab teoks mobiilsete televisiooni-\xc3\xbclekandejaamade abil otsel\xc3\xbclituste tegemisega Venemaa suurematest linnadest. Vladimir Putinile esitatakse k\xc3\xbcsimusi tasuta numbril telefonitsi, e-kirja teel v\xc3\xb5i SMS-s\xc3\xb5numiga, viimasel ajal ka Twitteriga, elanike k\xc3\xbcsimusi vahendavad saatejuhid. Televisiooni otsesaatest osav\xc3\xb5tjad l\xc3\xa4bivad eelnevalt spetsiaalse selektsiooni. Seej\xc3\xa4rel jagatakse neile v\xc3\xa4lja v\xc3\xb5i koosk\xc3\xb5lastatakse k\xc3\xbcsimused, mida V. Putinile esitada.\n_START_SECTION_\n1. otsesaade\n_START_PARAGRAPH_\nEsimene otsesaade toimus 2001. aasta 24. detsembril. Otsesaadet n\xc3\xa4itasid kaks \xc3\xbcleriigilist telekanalit, ORT ja RTR. Telefonitsi ja interneti teel saabunud k\xc3\xbcsimusi edastasid presidendile kaks saatejuhti. Kaks tundi ja 40 minutit kestnud saate jooksul vastas Venemaa F\xc3\xb6deratsiooni president 47 k\xc3\xbcsimusele.\n_START_SECTION_\n2. otsesaade\n_START_PARAGRAPH_\nTeine otsesaade toimus 2002. aasta 19. detsembril. Vladimir Putinile esitati 51 k\xc3\xbcsimust. President m\xc3\xa4rkis muu hulgas ka seda, et m\xc3\xb6\xc3\xb6duval aastal on vene inimesed hakanud elama paremini, riik aga muutunud rikkamaks.\n_START_SECTION_\n3. otsesaade\n_START_PARAGRAPH_\nKolmas otsesaade toimus 2003. aasta 18. detsembril. Suurema osa k\xc3\xbcsimustest esitasid mehed, telefonitsi r\xc3\xa4\xc3\xa4kis riigipeaga ka neli last._NEWLINE_/.../\n_START_SECTION_\n12. otsesaade\n_START_PARAGRAPH_\n2014. aasta 17. aprillil toimunud otsesaatest v\xc3\xb5tsid videosilla teel esmakordselt osa annekteeritud Krimmi ja Sevastopoli elanikud. Putin tunnistas esimest korda avalikult, et Krimmi omakaitse\xc3\xbcksuste selja taga tegutsesid "korrektselt, kuid otsustavalt ja professionaalselt" Venemaa s\xc3\xb5jav\xc3\xa4elased, et v\xc3\xb5imaldada referendumit poolsaarel vabalt l\xc3\xa4bi viia ning takistada relvade kasutamist tsiviilelanikonna vastu._NEWLINE_Kui varem on Vladimir Putinile k\xc3\xbcsimusi esitatud telefonitsi v\xc3\xb5i SMS-s\xc3\xb5numiga, siis seekord sai seda teha ka video teel.\n_START_SECTION_\n13. otsesaade\n_START_PARAGRAPH_\n13. otsesaade toimus 2015. aasta 16. aprillil ning kestis 3 tundi ja 57 minutit. Esitati rekordarv k\xc3\xbcsimusi, \xc3\xbcle 3 miljoni._NEWLINE_Putin kinnitas, et Venemaa hakkab tegema koost\xc3\xb6\xc3\xb6d \xc3\xbcksk\xc3\xb5ik kellega, kelle ameeriklased presidendiks valivad ning lisas, et Venemaa ("meie") ei tee koost\xc3\xb6\xc3\xb6d mitte \xc3\xbche konkreetse f\xc3\xbc\xc3\xbcsilise isikuga, vaid suurima ja v\xc3\xa4ga m\xc3\xb5juv\xc3\xb5imsa riigiga.\n_START_SECTION_\n14. otsesaade\n_START_PARAGRAPH_\nNeljateistk\xc3\xbcmnes, Moskvas 2016. aasta 14. aprilli keskp\xc3\xa4eval alanud otsesaade kestis kolm tundi ja 40 minutit, esitati 80 k\xc3\xbcsimust.\n_START_SECTION_\n15. otsesaade\n_START_PARAGRAPH_\nViieteisk\xc3\xbcmnes, Moskvas 2017. aasta 15. juuni keskp\xc3\xa4eval alanud otsesaade kestis kolm tundi ja 56 minutit, esitati 73 k\xc3\xbcsimust.\n_START_SECTION_\n16. otsesaade\n_START_PARAGRAPH_\nKuueteistk\xc3\xbcmnes saade edastati vaatajatele 2018. aasta 7. juunil.\n_START_SECTION_\n17. otsesaade\n_START_PARAGRAPH_\nSeitsmeteistk\xc3\xbcmnes saade toimus 2019. aasta 20. juunil.'